CELEX: 62019TN0247
Language: fi
Date: 2019-04-12 00:00:00
Title: asia T-247/19: Kanne 12.4.2019 — Thunus ym. v. EIP

17.6.2019   
            
            
               FI
            
            
               Euroopan unionin virallinen lehti
            
            
               C 206/91
            
         
      Kanne 12.4.2019 — Thunus ym. v. EIP
      (asia T-247/19)
      (2019/C 206/80)
      Oikeudenkäyntikieli: ranska
      
         Asianosaiset
      
      
         Kantajat: Vincent Thunus (Contern, Luxemburg) ja 7 muuta kantajaa (edustaja: asianajaja L. Levi)
      
         Vastaaja: Euroopan investointipankki (EIP)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan tämän kanteen tutkittavaksi ja toteamaan sen perustelluksi; tämä vaatimus koskee myös kanteen sisältämää lainvastaisuusväitettä
               
            
                  —
               
               
                  tämän seurauksena
                  
                              —
                           
                           
                              kumoamaan päätöksen, joka sisältyy kantajien palkkalaskelmiin helmikuulta 2018, päätöksen, jossa vahvistetaan peruspalkan vuotuiseksi tarkistukseksi vain 0,7 prosenttia vuoden 2018 osalta, ja siis kumoamaan samankaltaiset päätökset, jotka sisältyvät myöhempiin palkkalaskelmiin
                           
                        
            
                  —
               
               
                  ja siis velvoittamaan vastaajan
                  
                              —
                           
                           
                              maksamaan korvauksena aineellisesta vahingosta (i) se palkasta maksamatta oleva osuus, joka vastaa vuoden 2018 vuosittaista palkantarkistusta, eli 1,4 prosentin korotus 1.1.2018 ja 31.12.2018 väliseltä ajalta, (ii) se palkasta maksamatta oleva osuus, joka vastaa seurauksia vuoden 2018 0,7 prosentin suuruisen vuosittaisen palkantarkistuksen soveltamisesta tammikuusta 2018 lähtien maksettaviin palkkoihin, (iii) viivästyskorkoa palkasta maksamatta oleville osuuksille, kunnes maksamatta olevat määrät on maksettu täysimääräisesti, siten, että viivästyskoron osalta sovellettava korkokanta on laskettava käyttäen perusteena Euroopan keskuspankin perusrahoitusoperaatioille vahvistamaa ja kyseisenä ajanjaksona sovellettua korkokantaa, jota korotetaan kolmella prosenttiyksiköllä
                           
                        
            
                  —
               
               
                  tarvittaessa päättämään prosessinjohtotoimista, joilla vastaaja määrätään esittämään, jollei se tee niin spontaanisti, seuraavat asiakirjat:
                  
                              —
                           
                           
                              18.7.2017 tehty EIP:n hallintoneuvoston päätös (CA/505/17)
                           
                        
                              —
                           
                           
                              30.1.2018 tehty EIP:n hallituksen päätös (MC-021-ADM-15-2018)
                           
                        
                              —
                           
                           
                              25.1.2018 annettu henkilöstöosaston ilmoitus (CS/PERS-QMS/ACB/2018-0011)
                           
                        
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhtäältä 18.7.2017 tehdyn hallintoneuvoston päätöksen osalta kahteen kanneperusteeseen ja toisaalta 30.1.2018 tehdyn hallituksen päätöksen osalta kolmeen kanneperusteeseen.
      18.7.2017 tehty hallintoneuvoston päätös:
      
                  1.
               
               
                  Ensimmäinen kanneperuste, joka perustuu oikeusvarmuuden periaatteen loukkaamiseen.
               
            
                  2.
               
               
                  Toinen kanneperuste, joka perustuu luottamuksensuojan ja saavutettujen oikeuksien loukkaamiseen.
               
            30.1.2018 tehty hallituksen päätös:
      
                  1.
               
               
                  Ensimmäinen kanneperuste, joka perustuu Euroopan unionin perusoikeuskirjan 41 artiklan menettelyllisten takeiden loukkaamiseen.
               
            
                  2.
               
               
                  Toinen kanneperuste, joka perustuu EIP:n henkilöstön edustajien kollegion kuulemista koskevan oikeuden loukkaamiseen.
               
            
                  3.
               
               
                  Kolmas kanneperuste, joka perustuu suhteellisuusperiaatteen loukkaamiseen.
               
            Siltä osin kuin kyse on vahingonkorvausvaatimuksesta, kantajat vaativat maksettavaksi saamatta olevan palkanerotuksen eli 1,4 prosenttia 1.1.2018 lähtien (mukaan lukien tämän korotuksen vaikutus taloudellisiin etuihin) viivästyskorkoineen.